Utløpt

Norges slappeste sommerjobb

Arbeidsgiver Husqvarna Norge Stillingstittel Gressvokter Frist Snarest og innen 25. juni Ansettelsesform Sommer/Sesong

Gressvokter  Norges slappeste sommerjobb Er arbeidslyst et fremmedord? Blir du uvel av tanken på en vanlig sommerjobb? Og synes du hagearbeid er kjedeligere enn å se gresset gro? Da bør du søke jobben som gressvokter for Husqvarna  Norges slappeste sommerjobb.



Ønskede kvalifikasjoner:

 Vi er på jakt etter en person som kan slappe av i en fluktstol under en parasoll i en måned i en av Oslos parker.

 Personen bør ha erfaring med bruk av solbriller og solkrem.

 Bør kunne slå opp parasoll og fluktstol.

 Det stilles ingen krav til utdanning.



Arbeidsoppgaver:

 Gressvokteren skal overvåke at gresset som gror  blir klippet  og gror igjen.

 Som gressvokter for Husqvarna er din eneste oppgave kort og godt å se på at robotgressklipperen Automower 305 klipper gresset helt på egenhånd.

 Gressvokteren står fritt til å surfe på internett, høre på musikk, spille spill, se film eller grille i arbeidstiden.

 Du må gjerne med deg familie, husdyr eller venner på jobben, så lenge de ikke finner på å gjøre noe annet enn å slappe av i parken sammen med deg.



Lønn:

 Månedslønn: 25 000 kroner.



Søk i dag  eller vent til i morgen  hvis det blir for mye mas akkurat nå. Søknad sendes snarest og senest innen 25. juni.



Søknader tas kun i mot på Husqvarna sine nettsider (link til høyre på siden), og ikke via telefon eller direkte e-post.

Om arbeidsgiveren Husqvarna Group er verdens største produsent av utendørsprodukter, inkludert motorsager, trimmere, gressklippere og hagetraktorer. Selskapet er ledende i Europa innen forbrukervanningsutstyr under merkevaren Gardena. Konsernet er også en av verdens ledende innenfor skjæreutstyr og diamantverktøy i bygg- og steinindustri. Nettosalg i 2009 var 34 milliarder SEK og antall ansatte var rundt 15 000.